Dit is voorgestaan deur enkele van die kerkvaders en deur talle ketters en sektes soos die Wederdopers, Darbiste, Etiese ens. Hulle verskil egter ook onderling in baie opsigte. In hoofsaak hou hulle aan twee dinge vas.
Ons kan die getalle nie letterlik opneem nie; getalle soos 3, 4, 7, 12, 144, 666, 1000. In Openb. 20 word ook nie gespreek oor ‘n ryk nie maar oor die binding van Satan en die regering van die gelowiges saam met Christus. Satan is gebind sodat hy die heidenvolkere as sulks nie meer kan opsweep teen die volk van die Here nie.
Aan die wederkoms van die Here gaan vooraf die tekens van die tye, die signale van Sy koms. Hy het self daaroor gespreek in Matt. 24, 25 en maak daarin onderskeid tussen die kosmiese, sedelike, maatskaplike en geestelike tekens. Oorloë, aardbewings, pessiektes, hongersnode, toename in ongeregtigheid, prediking van die Evangelie oor die hele wêreld.
Dan sal die boeke geopen word; die boeke van Gods Alwetenheid en van ons gewete (Dan. 7:10; Dan. 3:16). Dan sal die geskiedenisrolle afgedraai word sodat ons sal sien en hoor alles wat gebeur het. Niemand sal dit kan ontken nie. Maar Gode sy dank, dan word ook die boek van die lewe geopen waarin die name van die uitverkorenes staan. Dan sal ons die onmisbaarheid van Christus sien wat vir ons sondeskuld betaal het.
Die gedagte aan die oordeel is verskriklik vir die goddelose en vir die Bose. Dan sal God sy wraak openbaar. Vreeslik sal dit wees om te val in die hande van die lewende God. Hulle sal veral gestraf word vanweë al die onreg wat hulle die vromes aangedoen het. Hulle sal gepynig word in die ewige vuur wat berei is vir die duiwel en sy engele. Die Bybel noem die hel vóór die oordeelsdag die gevangenis, maar na die oordeelsdag heet dit die poel van vuur en swawel. Die hel is die plek van die buitenste duisternis waar die wurm nie sterf en die vuur nie uitgeblus word nie.
Hulle sal die kroon van die lewe ontvang. Dit sal bekend word dat hulle saak die saak van God is. Die nuwe Jerusalem sal neerdaal op die herskape nuwe aarde. Die eer en heerlikheid van die nasies sal daar ingebring word. Dan sal God alleen verheerlik word. In die verbond van die verlossing, die Vrederaad, het die Vader die uitverkorenes aan die Seun gegee en die Heilige Gees sal hulle in Christus inlyf.
Nou sal ons die vervulling van die vrederaad sien. Die Heilige Gees sal al die uitverkorenes saam met die herskape heelal neem en die Kerk as ‘n rein bruid sonder vlek of rimpel aan die Seun gee. Dan gaan die Seun en die Heilige Gees saam met hierdie nuwe mensheid, wat herskape is vir sy profetiese, priesterlike en koninklike taak, tot die Vader.
20:7-9. Aan die einde van die duisend jaar word die satan losgelaat. Hy verlei die nasies om Jerusalem te omsingel en in die slag van Armageddon om deur God verslind te word.
(Daar staan: “Dié wat in Christus gesterf het, sal eerste opstaan, daarna sal ons wat in die lewe oorbly, saam met hulle in wolke weggevoer word. . .
Inderdaad. Dit gaan oor die gelowiges. Die ongelowiges bly in hulle geestelike en liggaamlike dood agter.
Nog ‘n vergissing. Dit is presies waarmee die Jode nou besig is. Die antichrist sal die tempeldiens afskaf. Daniël, die Here, en Paulus verwys na die tempeldiens van die tyd van die antichrist.
(Maar die Bybel leer nie dat daar ‘n grootskaalse Jode-bekering sal plaasvind nie. Wel word geleer dat baie van hulle tot bekering sal kom. As die volheid van die heidene ingegaan het, sal ook baie uit Israel bekeer word sodat die kern behoue bly (Rom. 11:25-26).)
As die skrywer dink dit is vandag nog die geval, leef hy in sy eie droomwêreld. Die Christendom word toenemend onderdruk en het eintlik nie meer enige inspraak in die wêreld nie. Die Here stuur die dwaling sodat die leuen geglo word.
Waar kom hy daaraan dat die 1000 jaar die Nuwe Testamentiese bedeling is? Waar staan dit? Wat wel in die Bybel staan, is dat ons lewe in die tyd van die verkondiging van die evangelie, wat sal duur tot die getal van die heidene vol geword het. Die laaste mens wat oor die aarde ,regeer het, was Adam. Die kerk se roeping is nie om oor die wêreld te regeer nie. Waar staan dit in die Bybel? Hierdie is die moeder van alle dwalings.